CELEX: C2005/132/24
Language: el
Date: 2005-05-28 00:00:00
Title: Υπόθεση C-109/05: Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Αυστρίας που ασκήθηκε στις 3 Μαρτίου 2005

28.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/12
            
         Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Αυστρίας που ασκήθηκε στις 3 Μαρτίου 2005
   (Υπόθεση C-109/05)
   (2005/C 132/24)
   Γλώσσα διαδικασίας: η γερμανική
   Η Επιτροπή των Ευρωπαϊκών Κοινοτήτων, εκπροσωπούμενη από τους Μηνά Κωνσταντινίδη και Bernhard Schima, με τόπο επιδόσεων στο Λουξεμβούργο, άσκησε στις 3 Μαρτίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Δημοκρατίας της Αυστρίας.
   
      Η προσφεύγουσα ζητεί από το Δικαστήριο να αποφασίσει ως εξής:
   
               1.
            
            
               Η Δημοκρατία της Αυστρίας παρέβη τις υποχρεώσεις που υπέχει από το άρθρο 5 της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους (1), περιορίζοντας, με το άρθρο 5, παράγραφος 1, του διατάγματος περί της αποφυγής αποβλήτων, συλλογής και επεξεργασίας οχημάτων στο τέλος του κύκλου ζωής τους, την υποχρέωση για ανέξοδη απόσυρση
               
                           (1)
                        
                        
                           στα οχήματα στο τέλος του κύκλου ζωής τους που ανήκουν σε εκείνες τις μάρκες οι οποίες τέθηκαν σε κυκλοφορία από τους υφισταμένους κατασκευαστές και εισαγωγείς, καθώς και
                        
                     
                           (2)
                        
                        
                           στα οχήματα που έλαβαν άδεια κυκλοφορίας στην Αυστρία.
                        
                     
         
               2.
            
            
               η Δημοκρατία της Αυστρίας φέρει τα δικαστικά έξοδα.
            
         
      Λόγοι της προσφυγής και κύρια επιχειρήματα:
   Η διάταξη του αυστριακού διατάγματος περί των οχημάτων στο τέλος του κύκλου ζωής τους, σύμφωνα την οποία οι κατασκευαστές ή οι εισαγωγείς οφείλουν να αποσύρουν τα οχήματα στο τέλος του κύκλου ζωής τους που ανήκουν σε εκείνες τις μάρκες που αυτοί έθεσαν σε κυκλοφορία, εφόσον η άδεια κυκλοφορίας των εν λόγω οχημάτων δόθηκε στην Αυστρία, συνιστά παράβαση του άρθρου 5 της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000.
   Η οδηγία υποχρεώνει τα κράτη μέλη να δημιουργούν συστήματα απόσυρσης κατά τέτοιο τρόπο ώστε όλα τα οχήματα στο τέλος του κύκλου ζωής τους, ανεξαρτήτως της μάρκας τους, να αποσύρονται και καθιερώνει την υποχρέωση για ανέξοδη απόσυρση οχημάτων στο τέλος του κύκλου ζωής τους. Η αυστριακή ρύθμιση δεν επιτυγχάνει τους σκοπούς αυτούς, διότι έχει ένα διπλό περιορισμό: περιορίζει την υποχρέωση για απόσυρση, αφενός, στις μάρκες τις οποίες ο οικείος κατασκευαστής ή εισαγωγέας έθεσε σε κυκλοφορία και, αφετέρου, στα οχήματα των οποίων η άδεια κυκλοφορίας εκδόθηκε στην Αυστρία.
   Η Επιτροπή δεν μπορεί να συμφωνήσει με την άποψη της Δημοκρατίας της Αυστρίας ότι η διαφοροποίηση ανάλογα με το αν η άδεια εκδόθηκε στο εσωτερικό της χώρας δικαιολογείται αντικειμενικώς, διότι μόνο με τον τρόπο αυτό μπορεί να αποφευχθεί η δυσανάλογα μεγάλη επιβάρυνση μεμονωμένων κατασκευαστών λόγω της υποχρεώσεως αποσύρσεως. Αντίθετα, αναφέρει ότι, αν στην πράξη διαπιστωθεί ότι η ανέξοδη απόσυρση οχημάτων στο τέλος του κύκλου ζωής τους, που δεν έχουν εθνική άδεια κυκλοφορίας, έχει ως αποτέλεσμα δυσανάλογη επιβάρυνση μεμονωμένων κατασκευαστών ή εισαγωγέων ή φορέων απόσυρσης σε ένα κράτος μέλος, αυτό πρέπει να ληφθεί υπόψη στο πλαίσιο της διαδικασίας του άρθρου 5, παράγραφος 4, τέταρτο εδάφιο, της οδηγίας. Η διάταξη αυτή προβλέπει ότι η Επιτροπή εξετάζει τακτικά την εφαρμογή της υποχρεώσεως για ανέξοδη απόσυρση προκειμένου να διασφαλίζει ότι δεν προκαλεί στρεβλώσεις ανταγωνισμού.
   
      (1)  EE L 269, σ. 34